تورک سلاح‌لی گوجلری و آمریکا بیرلشمیش دؤولتلری سلاح‌لی گوجلری عنصورلاری، سوریه‌ده فراتین دوغوسوندا گوونلی بؤلگه بیرینجی مرحله اویقولامالاری چرچیوه‌سینده یئددینجی اورتاق هلیکوپتر اوچوشو گرچکلشدیردی.
تورک سلاح‌لی گوجلری و آمریکا بیرلشمیش دؤولتلری سلاح‌لی گوجلری عنصورلاری عاید ۴ هلیکوپتر شانلی‌اورفا آغچاقالا ائلچه‌سینده یئرلشه‌ن بیرلشمیش اورتاق عملیات مرکزیندن هاوالاندی.
هلیکوپترلر، سرحدین سوریه طرفینه دوغرو حرکت ائتدی.
هلیکوپترلر، سرحدین سوریه طرفین‌ده تخمیناً بیر ساعات اوچودو.
۴ هلیکوپتر، ائلچه‌دن هاوالاندیقلاری بؤلگه‌یه گئری قاییتدی. داشیدیقلاری پرسنلی ائندیره‌ن آمریکا هلیکوپترلری بؤلگه‌دن آیریلاراق سوریه طرفینه گئچدی.
تورک سلاح‌لی گوجلری و آمریکا بیرلشمیش دؤولتلری سلاح‌لی گوجلری عنصورلاری، داها اؤنجه ۶ دفعه اورتاق هلیکوپتر اوچوشو، ۲ دفعه ده قورو کنترل گزیسی ائتمیشدی.
